2000R1917 — SL — 01.01.2006 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 1917/2000 z dne 7. septembra 2000 ki določa nekatere določbe za izvajanje Uredbe Sveta (ES) št. 1172/95 glede statistike o zunanji trgovini (Besedilo velja za EGP) (UL L 229, 9.9.2000, p.14)

spremenjena z:









▼B

UREDBA KOMISIJE (ES) št. 1917/2000

z dne 7. septembra 2000

ki določa nekatere določbe za izvajanje Uredbe Sveta (ES) št. 1172/95 glede statistike o zunanji trgovini

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 1172/95 z dne 22. maja 1995 o statističnih podatkih v zvezi z blagovno menjavo Skupnosti in njenih držav članic z državami nečlanicami ( 1 ), ki je bila nazadnje spremenjena z Uredbo (ES) št. 374/982 ( 2 ), zlasti člena 21 Uredbe, ob upoštevanju naslednjega: (1) Da bi pridobili usklajene statistične podatke, je za pripravo statistike zunanjetrgovinske menjave treba opredeliti izvedbene postopke za zbiranje podatkov in za obdelavo, prenos in razširjanje rezultatov. (2) Pomembno je jasno določiti predmet statistike zunanjetrgovinske menjave, zlasti zato, da bi se izognili dvojnemu evidentiranju ali izključitvi določenih transakcij ter določili intervale, v katerih jih je treba pripraviti. (3) Dopolniti je treba opredelitev podatkov, ki jih je treba sporočati, skupaj s postopki, s katerimi so navedeni na nosilcu statističnih podatkov. (4) Pomembno je opredeliti posebni pretok blaga, za katera so potrebni posebni predpisi, uvesti je treba uskladitvene ukrepe Skupnosti. (5) Določiti je treba rok za prenos rezultatov Komisiji in postopke za popravke, da se zagotovi redno in enotno razširjanje. (6) Zaradi obstoječih povezav med statistiko zunanjetrgovinske menjave in carinskimi postopki je treba upoštevati določbe, sprejete z Uredbo Sveta (EGS) št. 2913/92 z dne 12. oktobra 1992 o ustanovitvi Carinskega zakonika Skupnosti ( 3 ), ki je bil spremenjen s Pristopnim aktom Avstrije, Finske in Švedske ter z Uredbo Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o ustanovitvi Carinskega zakonika Skupnosti ( 4 ), ki je bil nazadnje spremenjen z Uredbo (ES) št. 1602/2000 ( 5 ) (7) Ukrepi, predvideni v tej uredbi, so v skladu z mnenjem Odbora za statistične podatke v zvezi z blagovno menjavo s tretjimi državami – ob upoštevanju naslednjega: SPREJELA NASLEDNJO UREDBO:







NASLOV I

SPLOŠNE DOLOČBE







POGLAVJE 1

Predmet in referenčno obdobje

Člen 1

V tej uredbi pomeni „uvoz“ pretok blaga iz člena 6(1)(a) Uredbe (ES) št. 1172/95, v nadaljnjem besedilu „Osnovne uredbe“, in „izvoz“ pomeni pretok blaga iz člena 6(1)(b) Osnovne uredbe.

▼M3

Člen 2

V skladu s členom 6(2) Osnovne uredbe statistika zunanjetrgovinske menjave, ki se pošlje Komisiji, ne zajema blaga:

— sproščenega v prost promet, potem ko je bilo predmet aktivnega oplemenitenja ali predelave pod carinskim nadzorom,

— navedenega v seznamu izjem, določenih v Prilogi I.

▼M1

Člen 3

1. Za vsako vrsto blaga se določi statistični prag, naveden v členu 12 Osnovne uredbe tako, da sta uvoz ali izvoz, ki presegata 1 000 EUR ali 1 000 kg neto mase zajeta v statistiko zunanje trgovine.

2. Uporaba praga iz odstavka 1 ostane za države članice neobvezna.

3. Podatki, ki jih države članice redno posredujejo ob uporabi statističnega praga, se prilagodijo tako, da je vrednost trgovine pod pragom vključena v statistiko zunanje trgovine vsaj za proizvode skupaj.

Ob pomanjkanju usklajenih določb, ki jih je Komisija sprejela v skladu s postopkom, določenim v členu 21 Osnovne uredbe, vsaka država članica uporablja metodo prilagoditve, za katero meni, da je najbolj primerna.

4. Države članice, ki uporabljajo statistični prag, obvestijo Komisijo o višini tega praga in metodi prilagoditve, ki jo uporabljajo.

▼B

Člen 4

1. Referenčno obdobje je koledarski mesec, v katerem se blago uvozi ali izvozi.

2. Kadar je enotna carinska listina nosilec statističnih podatkov, datum, ko dokument sprejmejo carinski organi, določa koledarski mesec, na katerega se nanašajo podatki.







POGLAVJE 2

Opredelitve podatkov

Člen 5

Opredelitve podatkov iz prve alinee člena 10(1), (2) in (3) Osnovne uredbe in tudi postopkov, podanih na nosilcu podatkov, so navedene v členih 6 do 14.

Člen 6

1. „Carinsko namembno območje“ se določi s postopkom, katerega šifre, ki jih je treba navesti, so podane v Prilogi 38 k Uredbi (EGS) št. 2454/93.

2. Brez poseganja v določbe glede enotne carinske listine se navede statistični postopek na nosilcu podatkov, kjer države članice ne zahtevajo carinske deklaracije.

3. Vsaka država članica, ki uporabi možnost, predvideno v odstavku 2, pripravi seznam statističnih postopkov, ki jih je treba navesti na nosilcu podatkov, tako da se statistika lahko posreduje Komisiji, skladno s šiframi, navedenimi v odstavku 4.

4. Statistični postopki se šifrirajo na naslednji način:

(a) uvoz: 1 — redni 3 — po oplemenitenju (pasivna predelava) 5 — zaradi proizvodnje za izvoz, sistem odloga dajatev 6 — zaradi proizvodnje za izvoz, sistem povračila dajatev 7 — po ekonomskem pasivnem oplemenitenju za tekstil;

(b) izvoz: 1 — redni 3 — v oplemenitenje (pasivna predelava) 5 — pridobljenih proizvodov, sistem odloga dajatev 6 — pridobljenih proizvodov, sistem povračila dajatev 7 — v ekonomsko pasivno oplemenitenje za tekstil.

Člen 7

1. V tej uredbi

(a) „država porekla“ pomeni državo, iz katere blago izvira, skladno z naslovom II, poglavje 2, oddelek 1 Uredbe (EGS) št. 2913/92;

(b) „država odpreme“ pomeni državo, iz katere je bilo blago prvotno odpremljeno v državo članico uvoznico, brez postanka ali pravnega postopka, neločljivo povezanega s prevozom v vmesni državi; če so se pojavili taki postanki ali pravni postopki, se kot država odpreme šteje zadnja vmesna država;

(c) „namembna država“ pomeni zadnjo državo, za katero je ob izvozu znano, da bo blago tja dostavljeno;

(d) „država članica izvoza ali uvoza“ pomeni državo članico, kjer se izvršijo izvozne ali uvozne formalnosti;

(e) „namembna država članica“ pomeni državo članico, za katero je ob uvozu znano, da bo blago tja na koncu dostavljeno;

(f) „država članica dejanskega izvoza“ pomeni državo članico, ki ni država članica izvoza, iz katere je bilo blago prvotno odpremljeno za izvoz, če izvoznik nima sedeža v državi članici izvoza. Kjer blago prvotno iz druge države članice ni bilo odpremljeno, da bi se izvozilo, ali kadar ima izvoznik sedež v državi članici izvoza, je država članica izvoza enaka kot država članica dejanskega izvoza.

2. Brez poseganja v carinske predpise in skladno s členom 10(1)(b) Osnovne uredbe se država izvora navede na nosilcu statističnih podatkov.

Kljub temu pa mora biti država odpreme navedena v naslednjih primerih:

(a) za blago neznanega izvora;

(b) za naslednje blago, čeprav je njegov izvor znan: — blago, ki spada v poglavje 97 Kombinirane nomenklature, — blago, uvoženo po oplemenitenju, — vrnjeno blago in drugo blago, ki izvira iz Skupnosti.

Mesečna poročila o poslih, navedenih v (a) in (b), ki jih države članice posredujejo Komisiji, vključujejo državo odpreme, če gre za državo nečlanico Evropske skupnosti. Sicer se uporabi šifra QW (ali 960).

3. Za posebna gibanja blaga iz naslova II se, če je to potrebno, uporabijo države partnerice, navedene v naslovu.

4. Države, opredeljene v odstavku 1, se označijo in šifrirajo skladno s členom 9 Osnovne uredbe.

Člen 8

Kjer je določena količina blaga, ki naj bi se navedla na nosilcu podatkov:

(a) „neto masa“ pomeni dejansko maso blaga brez vse embalaže; če ni nobenih nasprotnih predpisov, sprejetih na podlagi člena 10(4) Osnovne uredbe, se neto masa izraža v kilogramih za vsako tarifno oznako v Kombinirani nomenklaturi;

(b) „dodatne merske enote“ pomenijo enote za merjenje količine, razen enot, ki merijo maso, izraženo v kilogramih; omenjene morajo biti skladno z informacijami, določenimi v aktualni verziji Kombinirane nomenklature, navedenimi poleg tarifnih oznak, ki jih to zadeva, seznam dodatnih merskih enot je objavljen v delu I „Uvodnih določil“ omenjene nomenklature.

Člen 9

1. „Statistična vrednost“ je:

— pri izvozu vrednost blaga v kraju in času, ko zapusti statistično ozemlje države članice izvoznice,

— pri uvozu vrednost blaga v kraju in času, ko vstopi na statistično ozemlje države članice uvoznice.

2. Vrednost blaga iz odstavka 1 se izračuna:

— v primeru prodaje ali nakupa na podlagi fakturiranega zneska blaga,

— v drugih primerih na podlagi zneska, fakturiranega v primeru prodaje ali nakupa.

V primerih, ko je znana, se za določitev vrednosti blaga uporabi carinska vrednost, opredeljena skladno z Uredbo (EGS) št. 2913/92.

3. Statistična vrednost mora vključevati samo pomožne stroške, kot sta prevoz in zavarovanje, povezana z delom poti, ki:

— v primeru izvoženega blaga poteka na statističnem ozemlju države članice izvoznice,

— v primeru uvoženega blaga poteka zunaj statističnega ozemlja države članice uvoznice.

Statistična vrednost zato ne vključuje dajatev na izvoz ali uvoz, kot so carinske dajatve, davek na dodano vrednost, trošarine, posebne kmetijske dajatve, izvozna nadomestila ali drugi davki s podobnim učinkom.

4. Za blago, ki je rezultat predelavnih poslov, se statistična vrednost ugotovi, kakor če bi blago bilo v celoti izdelano v državi predelave.

5. Za blago, ki se uporablja kot nosilec informacij, kot so diskete, računalniški trakovi, filmi, načrti, avdio- in videotrakovi, CD-ROMI, ki se tržijo za zagotavljanje informacij, statistična vrednost temelji na skupnem strošku blaga, tj. ne zajema le nosilca, temveč tudi informacije na njem.

6. Statistična vrednost, ki mora biti podana na nosilcu podatkov, se navede v nacionalni valuti. Države članice lahko dovolijo navedbo vrednosti, izraženo v drugi valuti.

Menjalni tečaj, ki se uporablja pri določanju statistične vrednosti, je menjalni tečaj, ki se uporabi pri izračunu vrednosti, za katero se plača carina, ali pa uradni menjalni tečaj ob izvozu ali uvozu.

Brez poseganja v carinske predpise lahko v primeru periodične deklaracije država članica za pretvorbo v nacionalno valuto določi enoten tečaj za obdobje.

Člen 10

1. „Vrsta prevoza na zunanji meji“ pomeni način prevoza, ki je določen z aktivnim prevoznim sredstvom, s katerim:

— naj bi pri izvozu blago zapustilo statistično ozemlje Skupnosti,

— naj bi pri uvozu blago vstopilo na statistično ozemlje Skupnosti.

2. „Vrsta prevoza znotraj države“ pomeni način prevoza, ki je določen z aktivnim prevoznim sredstvom, s katerim:

— naj bi pri izvozu blago zapustilo kraj odhoda,

— naj bi pri uvozu blago prispelo v kraj prihoda.

Ta informacija je obvezna samo, kadar to predvideva carinska zakonodaja.

3. Vrste prevoza, navedene v odstavkih 1 in 2:







A B Naziv 1 10 Pomorski prevoz 12 Vagon na ladji 16 Cestno vozilo na ladji 17 Priklopnik ali polpriklopnik na ladji 18 Plovilo za notranje plovne poti na ladji 2 20 Železniški prevoz 23 Oprtni vlak 3 30 Cestni prevoz 4 40 Zračni prevoz 5 50 Poštni promet 7 70 Stalne prevozne napeljave 8 80 Notranji rečni prevoz 9 90 Lastni pogon

4. Vrsta prevoza se označi na nosilcu podatkov s šiframi iz stolpca A iz seznama, prikazanega v odstavku 3.

Države članice lahko zahtevajo, da se vrsta prevoza označi na nosilcu podatkov s šiframi iz stolpca B navedenega seznama.

5. Prevoz v zabojnikih v smislu člena 670(g) Uredbe (EGS) št. 2454/93 mora biti prikazan, razen ko je vrsta prevoza označena s šiframi 5 (50), 7 (70), 9 (90).

Za ta namen so ustrezne naslednje šifre:

0 — blago, ki se ne prevaža v zabojnikih;

1 — blago, ki se prevaža v zabojnikih.

6. Država aktivnega prevoznega sredstva na zunanji meji, ki je poznana pri uvozu ali izvozu, mora biti prav tako navedena, razen kadar je vrsta prevoza na meji Skupnosti označena s šiframi 2 (20 ali 23), 5 (50), 7 (70) in 9 (90).

Za ta namen se uporabijo šifre držav, opredeljene skladno s členom 9 Osnovne uredbe.

7. „Aktivno prevozno sredstvo“ pomeni prevozno sredstvo, ki zagotavlja pogonsko silo; v primeru kombiniranega prevoza ali če je več prevoznih sredstev, se kot aktivno prevozno sredstvo šteje tisto, ki zagotavlja pogonsko silo za celotno kombinacijo.

Država aktivnega prevoznega sredstva je država registracije prevoznega sredstva, ki je znana ob dokončanju formalnosti.

Člen 11

1. „Ugodnost“ pomeni tarifni sistem, kjer se uporabljajo preferencialne carinske dajatve, ki so v celoti ali delno ukinjene skladno s konvencijami, sporazumi ali posebnimi uredbami Skupnosti.

2. Ugodnost se navede skladno s postopkom, določenim v Uredbi (EGS) št. 2454/93.

Člen 12

1. „Fakturna vrednost“ pomeni znesek, naveden na fakturi ali na drugih dokumentih.

2. „Valuta“ pomeni valuto, v kateri je naveden fakturirani znesek.

Člen 13

1. V tej uredbi

(a) „posel“ pomeni vsako dejanje, komercialno ali ne, katerega rezultat je premik blaga, zajetega v statistiki o zunanji trgovini;

b) „vrsta posla“ pomeni vse tiste značilnosti, po katerih se posli ločijo.

2. Seznam poslov je določen v Prilogi II.

Na nosilcu podatkov se določijo s kodno številko iz stolpca A ali s kombinacijo kodnih številk iz stolpca A ter njihovih podrazdelitev iz stolpca B, kot je navedeno v zgoraj navedenem seznamu.

Člen 14

1. „Dobavni pogoji“ pomenijo določbe prodajne pogodbe, ki opredelijo obveznosti kupca oziroma prodajalca, skladno z določbami Incoterms Mednarodne gospodarske zbornice.

2. Dobavni pogoji se navedejo na nosilcu podatkov s šiframi, in če je potrebno, s podrobnostmi, omenjenimi skladno s Prilogo III.







NASLOV II

POSEBNE DOLOČBE







POGLAVJE 1

Opredelitve in splošni preudarki

Člen 15

1. „Poseben pretok blaga“ pomeni pretok blaga s posebnimi lastnostmi, ki imajo neki pomen za tolmačenje informacij in izvirajo, kot je lahko primer, iz samega gibanja blaga, iz vrste blaga, iz posla, katerega rezultat je premik blaga, ali iz izvoznika ali uvoznika blaga.

2. Posebna gibanja blaga so naslednja:

(a) industrijski obrati;

(b) plovila in zrakoplovi, kakor so opredeljeni v poglavju 3 tega naslova;

(c) morski proizvodi;

(d) zaloge na ladjah in zrakoplovih ter oskrba ladij in zrakoplovov;

(e) postopne pošiljke razstavljenega blaga;

(f) vojaško blago;

(g) objekti in naprave na morju;

(h) vesoljska vozila in sredstva za lansiranje vesoljskih vozil;

(i) motorna vozila in letalski deli;

(j) poštne pošiljke;

(k) naftni derivati;

(l) odpadni proizvodi;

▼M3

(m) elektrika in plin.

▼B

3. Če ni nasprotnih predpisov v tej uredbi ali če ni predpisov, predpisanih skladno s členom 21 Osnovne uredbe, se posebna gibanja blaga navedejo skladno z ustreznimi nacionalnimi predpisi.

4. Države članice sprejmejo ustrezne predpise, da bi izvajale to poglavje, in smejo uporabiti, če je treba, vire statističnih informacij, razen tistih, določenih v členu 7 Osnovne uredbe.







POGLAVJE 2

Industrijski obrati

Člen 16

1. „Celovit industrijski obrat“ pomeni kombinacijo strojev, aparatov, naprav, opreme, inštrumentov in materialov, v nadaljevanju besedila „sestavni deli“, ki spadajo pod različne tarifne oznake nomenklature Usklajenega sistema in ki so namenjeni skupnemu delovanju kot obsežna enota za proizvodnjo blaga ali ponujanja storitev.

Vse drugo blago, ki se uporablja pri gradnji celovitega industrijskega obrata, se lahko obravnava kot njegov sestavni del, če ni izključeno iz priprave statističnih podatkov na podlagi Osnovne uredbe.

▼M3

2. Države članice lahko uporabljajo poenostavljeni postopek deklariranja za evidentiranje izvoza celovitega industrijskega obrata.

3. Poenostavljeni postopek se lahko uporabi samo pri izvozu celovitega industrijskega obrata, katerega skupna statistična vrednost presega 3 milijone EUR, razen če gre za celoviti industrijski obrat za ponovno uporabo; v tem primeru države članice obvestijo Komisijo o uporabljenih merilih.

Statistična vrednost industrijskega obrata se izračuna s seštevanjem statističnih vrednosti njegovih sestavnih delov in statističnih vrednosti blaga iz drugega pododstavka odstavka 1.

Člen 17

1. Za namene tega poglavja se sestavni deli, ki sodijo v dano poglavje Kombinirane nomenklature, uvrstijo pod ustrezno tarifno oznako za celovit industrijski obrat iz poglavja 98 navedene nomenklature.

2. Če države članice ne dovolijo poenostavljenega postopka deklariranja za evidentiranje sestavnih delov celovitega industrijskega obrata v tarifne oznake, predvidene v poglavju 98, se blago uvrsti pod ustrezne tarifne oznake, predvidene v drugih poglavjih Kombinirane nomenklature.

Člen 18

Skladno s Kombinirano nomenklaturo so kodne številke za tarifne oznake za celovit industrijski obrat sestavljene po naslednjih pravilih:

(a) šifra je sestavljena iz osmih številk;

(b) prve štiri številke so 9880;

(c) peta in šesta številka ustrezata poglavju Kombinirane nomenklature, v katero sodi blago sestavnega dela;

(d) sedma in osma številka sta 0.

▼B

Člen 19

1. Subjekti, odgovorni za zagotavljanje statističnih podatkov, ne morejo uporabljati poenostavljenega postopka deklariranja brez predhodne odobritve, skladno s podrobnimi pravili, ki jih vsaka država članica določi v okviru tega poglavja.

2. V primeru celovitega industrijskega obrata, katerega sestavne dele izvaža nekaj držav članic, izda vsaka država članica, ki jo to zadeva, pooblastilo za uporabo poenostavljenega postopka deklariranja za izvoz. Vendar pa se pooblastilo izda samo ob predložitvi dokumentiranih dokazov, da je skupna statistična vrednost, določena v členu 16(3), dosežena ali da druga merila upravičujejo uporabo poenostavljenega postopka.

▼M3 —————

▼B







POGLAVJE 3

Uvoz in izvoz plovil in zrakoplovov

Člen 20

V tem poglavju:

(a) „plovila“ pomenijo plovila, ki se uporabljajo za pomorski prevoz, navedena v Dodatnih opombah 1 in 2 poglavja 89 Kombinirane nomenklature, in vojne ladje;

(b) „zrakoplov“ pomeni letala za civilno uporabo, ki spadajo v okvir šifre 8802 Kombinirane nomenklature, pod pogojem, da jih uporablja letalska družba, ali letala za vojaško uporabo;

▼M3

(c) „lastništvo plovila ali zrakoplova“ pomeni dejstvo, da je fizična ali pravna oseba registrirana kot lastnik plovila ali zrakoplova.

▼M3 —————

▼M3

Člen 21

1. Komisiji se posredujejo statistični podatki o zunanjetrgovinski menjavi, ki zajemajo naslednje posle:

(a) prenos lastništva plovila ali zrakoplova s fizične ali pravne osebe, ki ima stalno bivališče oziroma sedež v državi nečlanici, na fizično ali pravno osebo, ki ima stalno bivališče oziroma sedež v državi članici poročevalki, in registracija v nacionalni register ladij ali zrakoplovov; ta posel se obravnava kot uvoz;

(b) prenos lastništva plovila ali zrakoplova, registriranega v nacionalnem registru ladij ali zrakoplovov, s fizične ali pravne osebe, ki ima stalno bivališče oziroma sedež v državi članici poročevalki, na fizično ali pravno osebo, ki ima stalno bivališče oziroma sedež v državi nečlanici; ta posel se obravnava kot izvoz;

(c) vstop plovila ali zrakoplova na statistično ozemlje Skupnosti ali izstop s statističnega ozemlja Skupnosti zaradi poslov z namenom oplemenitenja po pogodbi ali po oplemenitenju.

Če je plovilo ali zrakoplov novo, se izvoz za namene točke (b) evidentira v državi članici izdelave.

Za namene točke (c) se upošteva, da „oplemenitenje“ obsega samo tiste postopke, katerih cilj je proizvodnja novega ali resnično izboljšanega plovila ali zrakoplova.

2. Statistični podatki o poslih, navedenih v odstavku 1, ki jih države članice posredujejo Komisiji, zajemajo naslednje podatke:

(a) šifro, ki ustreza podštevilki v Kombinirani nomenklaturi;

(b) statistični postopek;

(c) državo partnerico, in sicer: — pri poslih iz odstavka 1(a), če je plovilo ali zrakoplov novo, državo nečlanico, v kateri je bilo plovilo ali zrakoplov izdelano, v drugih primerih državo nečlanico, v kateri ima fizična ali pravna oseba, ki je prenesla lastništvo nad plovilom ali zrakoplovom, stalno prebivališče ali sedež, — pri poslih iz odstavka 1(b) državo nečlanico, v kateri ima fizična ali pravna oseba, na katero se prenese lastništvo nad plovilom ali zrakoplovom, stalno prebivališče ali sedež, — pri poslih iz odstavka 1(c), državo nečlanico, iz katere so bili odpremljeni plovila in zrakoplovi, ki vstopajo na statistično ozemlje Skupnosti, ter namembno državo za plovila in zrakoplove, ki zapuščajo statistično ozemlje Skupnosti;

(d) količino kot število postavk in v drugi dodatni merski enoti, določeni v Kombinirani nomenklaturi za plovila, ter količino v neto masi in dodatni merski enoti za zrakoplove;

(e) statistično vrednost, to pomeni skupni znesek, ki bi bil naveden na računu, če bi šlo za prodajo ali nakup celega plovila ali zrakoplova, po izključitvi morebitnih stroškov prevoza in zavarovanja.

3. Referenčno obdobje je mesec, v katerem poteka prenos lastništva v primeru poslov iz odstavka 1(a) ali 1(b), ali v katerem poteka gibanje v primeru poslov iz odstavka 1(c).

Člen 22

Nacionalni organi imajo dostop do virov podatkov poleg tistih, ki so navedeni v členu 7 Uredbe (ES) št. 1172/1995, vključno z dostopom do informacij, ki jih vsebujejo nacionalni registri ladij in zrakoplovov, ki bi se lahko zahtevale za ugotavljanje prenosa lastništva nad takim blagom.

▼B







POGLAVJE 4

Zaloge na ladjah in zrakoplovih ter oskrba ladij in zrakoplovov

Člen 23

V tem poglavju:

— pomenijo „zaloge na ladjah in zrakoplovih“ različne potrošne proizvode za posadko in potnike plovil ali zrakoplovov;

— „oskrba ladij in zrakoplovov“ pomeni proizvode za delovanje motorjev, strojev in druge opreme na plovilih ali zrakoplovih, kot so gorivo, nafta in maziva.

Člen 24

1. Komisiji se posreduje statistika zunanjetrgovinske menjave, ki zajema:

(a) vso dobavo zalog za ladje in zrakoplove in vso dobavo za oskrbo ladij in zrakoplovov, če ima fizična ali pravna oseba, odgovorna za njihovo komercialno rabo, stalno prebivališče ali sedež v tretji državi in so v pristanišču ali na letališču države članice poročevalke, pod pogojem, da gre za blago Skupnosti ali blago iz držav nečlanic Skupnosti, ki je predloženo v carinski postopek aktivnega oplemenitenja ali v postopek predelave pod carinskim nadzorom; ta posel se šteje kot izvoz;

(b) vso dobavo zaloge za ladje in zrakoplove ter oskrbo nacionalnih plovil in zrakoplovov v pristanišču ali na letališču države članice poročevalke, pod pogojem, da gre za blago iz držav nečlanic Skupnosti, ki ga carina ni bilo sprostila v prosti promet in ni predloženo v carinski postopek aktivnega oplemenitenja ali v postopek predelave pod carinskim nadzorom; ta posel se šteje kot uvoz.

2. Mesečna poročila o poslih, omenjenih v odstavku 1(a), ki jih države članice posredujejo Komisiji, vključujejo naslednje podatke:

(a) šifro proizvoda, skladno z naslednjim poenostavljenim šifriranjem: — 9930 24 00: blago iz poglavij 1 do 24 Usklajenega sistema, — 9930 27 00: blago iz poglavja 27 Usklajenega sistema, — 9930 99 00: drugam uvrščeno blago;

▼M3

(b) šifro države za državo partnerico ali poenostavljeno šifro države QS;

▼B

(c) statistični postopek;

(d) količino v neto masi;

(e) statistično vrednost.







POGLAVJE 5

Postopne pošiljke razstavljenega blaga

▼M3

Člen 25

V tem poglavju „postopne pošiljke razstavljenega blaga“ pomenijo uvoz ali izvoz sestavnih delov celotnega blaga v nesestavljenem ali razstavljenem stanju v nekajkratnih dobavah iz tržnih razlogov ali iz razlogov, povezanih s prevozom.

▼B

Člen 26

V mesečnih poročilih držav članic Komisiji se podatki o uvozu in izvozu postopnih pošiljk razstavljenega blaga pripravijo le enkrat, v mesecu uvoza ali izvoza zadnje delne pošiljke, pri čemer se navede polna vrednost celotnega sestavljenega blaga in se za to blago uporabi klasifikacijska šifra.







POGLAVJE 6

Vojaško blago

Člen 27

1. Statistični podatki v zvezi z blagovno menjavo z državami nečlanicami, ki zajema izvoz in uvoz blaga za vojaško uporabo, skladno z veljavno opredelitvijo v državi članici, se posredujejo Komisiji.

2. Mesečna poročila, ki zajemajo posle, navedene v odstavku 1, in ki jih države članice posredujejo Komisiji, vključujejo naslednje podatke:

(a) šifro, ki ustreza podrazdelitvi v razvrstitvi proizvodov, navedeni v členu 8 Osnovne uredbe;

(b) šifro države partnerice;

(c) statistični postopek;

(d) količino v neto masi, in kjer je ustrezno, v dodatnih merskih enotah;

(e) statistično vrednost.

3. V državah članicah, ki ne morejo uporabiti določb odstavka 2 zaradi vojaške skrivnosti, se sprejmejo ustrezni ukrepi, da se tako v mesečnih poročilih Komisiji zagotovi vključitev najmanj statistične vrednosti izvoza in uvoza blaga, namenjenega vojaški rabi.







POGLAVJE 7

Objekti in naprave na morju

Člen 28

1. V tem poglavju „objekti in naprave na morju“ pomenijo opremo in sredstva, nameščena na odprtem morju za iskanje in izkoriščanje rudnih bogastev.

2. „Tuji“ objekti in naprave so v nasprotju z „nacionalnimi“ tisti, pri katerih ima fizična ali pravna oseba, odgovorna za komercialno rabo, stalno prebivališče ali sedež v državi nečlanici.

Člen 29

1. V dani državi članici se Komisiji posreduje statistika blagovne menjave z državami nečlanicami, ki zajema:

(a) dobavo blaga na nacionalni objekt ali napravo neposredno iz države nečlanice ali s tujega objekta ali naprave; ta posel se obravnava enako kot uvoz;

(b) dobavo blaga v državo nečlanico ali na tuj objekt ali napravo z nacionalnega objekta ali naprave; ta posel se obravnava enako kot izvoz;

(c) dobavo blaga na nacionalni objekt ali napravo iz carinskega skladišča na statističnem ozemlju države članice; ta posel se obravnava enako kot uvoz;

(d) uvoz blaga na statistično ozemlje te države članice s tujega objekta ali naprave;

(e) izvoz blaga iz statističnega ozemlja te države članice, ki je namenjeno za tuj objekt ali napravo.

▼M3

2. Mesečna poročila, ki zajemajo posle, navedene v odstavku 1, in ki jih države članice posredujejo Komisiji, vključujejo naslednje podatke:

(a) šifro, ki ustreza podštevilki v Kombinirani nomenklaturi;

(b) šifro države za državo partnerico ali poenostavljeno šifro države QW;

(c) statistični postopek;

(d) količino v neto masi;

(e) statistično vrednost.

Za namene točke (a) se uporabljajo naslednje poenostavljene oznake za blago, namenjene upravljavcem objektov in naprav na morju ali za upravljanje motorjev, strojev in druge opreme na objektih in napravah na morju:

— 9931 24 00: blago iz poglavij 1 do 24 KN,

— 9931 27 00: blago iz poglavja 27 KN,

— 9931 99 00: drugam uvrščeno blago.

Brez poseganja v carinsko pravo se šteje, da je pri blagu, ki prihaja z objektov ali naprav ali je namenjeno nanje, država partnerica iz točke (b) tista, v kateri ima fizična ali pravna oseba, odgovorna za komercialno rabo zadevnega objekta ali naprave, stalno prebivališče ali sedež.

▼B







POGLAVJE 8

Vesoljska vozila

Člen 30

V tem poglavju:

(a) „vesoljsko vozilo“ pomeni plovilo, kot so sateliti, ki potujejo po vesolju zunaj zemeljske atmosfere;

(b) „lastništvo vesoljskega vozila“ pomeni dejstvo, da je fizična ali pravna oseba registrirana kot lastnik vesoljskega vozila.

▼M3

Člen 31

1. Komisiji se posredujejo statistični podatki blagovne menjave z državami nečlanicami:

(a) vstop vesoljskega vozila na statistično ozemlje Skupnosti ali odhod s statističnega ozemlja Skupnosti zaradi postopkov z namenom oplemenitenja po pogodbi ali po oplemenitenju;

(b) izstrelitev vesoljskega vozila, ki je bilo predmet prenosa lastništva med fizično ali pravno osebo, ki ima stalno prebivališče ali sedež v državi nečlanici, in fizično ali pravno osebo, ki ima stalno prebivališče ali sedež v državi članici;

(c) izstrelitev vesoljskega vozila, ki je bilo predmet prenosa lastništva s fizične ali pravne osebe, ki ima stalno prebivališče ali sedež v državi članici, na fizično ali pravno osebo, ki ima stalno prebivališče ali sedež v državi nečlanici.

Posli iz točke (b) se evidentirajo kot uvoz v državo članico, v kateri ima stalno prebivališče ali sedež novi lastnik.

Posel iz točke (c) se evidentira kot izvoz države članice izdelave dokončanega vesoljskega vozila.

Za namene tega odstavka se šteje, da „oplemenitenje“ obsega samo tiste postopke, katerih cilj je proizvodnja novega ali resnično izboljšanega vesoljskega vozila.

2. Mesečna poročila o poslih, omenjenih v odstavku 1, ki jih države članice posredujejo Komisiji, vključujejo naslednje podatke:

(a) šifro, ki ustreza podštevilki v Kombinirani nomenklaturi;

(b) šifro države partnerice;

(c) statistični postopek;

(d) količino v neto masi in v dodatnih merskih enotah;

(e) statistično vrednost kot vrednost vesoljskega vozila „franko tovarna“ v skladu z dobavnimi pogoji iz Priloge III k tej uredbi.

Za namene točke (b) se „država partnerica“ določi v skladu z naslednjimi merili:

— pri poslih iz odstavka 1(a) je „država partnerica“ država nečlanica porekla za vesoljska vozila, ki vstopajo na statistično ozemlje Skupnosti, ter namembna država za vesoljska vozila, ki zapuščajo statistično ozemlje Skupnosti,

— pri poslih iz odstavka 1(b) je „država partnerica“ država izdelave dokončanega vesoljskega vozila,

— pri poslih iz odstavka 1(c) je „država partnerica“ država, v kateri ima fizična ali pravna oseba, na katero se prenese lastništvo vesoljskega vozila, stalno prebivališče ali sedež.

3. Referenčno obdobje je mesec, v katerem poteka gibanje v primeru poslov iz odstavka 1(a) ali v katerem poteka prenos lastništva v primeru poslov iz odstavka 1(b) in (c).

▼M3







POGLAVJE 9

Elektrika in plin

Člen 31a

Poleg virov podatkov iz člena 7 Uredbe (ES) št. 1172/95 lahko nacionalni organi zahtevajo, da operaterji s sedežem v državi članici poročevalki, ki posedujejo ali upravljajo nacionalno prenosno omrežje za elektriko ali plin, neposredno pošiljajo ustrezne informacije za spremljanje tokov blagovne menjave z elektriko in plinom med državo članico poročevalko in državami nečlanicami.







POGLAVJE 10

Morski proizvodi

Člen 31b

1. V tem členu „morski proizvodi“ pomenijo ribiške proizvode, minerale, blago, pobrano iz morja, in vse druge proizvode, ki še niso iztovorjeni z morskega plovila.

2. Statistični podatki zunanjetrgovinske menjave, ki se posredujejo Komisiji, zajemajo naslednje posle:

(a) iztovarjanje morskih proizvodov v pristaniščih države članice poročevalke ali nakup morskih proizvodov, ki ga opravijo plovila, registrirana v državi članici, od plovil, registriranih v državi nečlanici, s tem da se ti posli obravnavajo kot uvoz;

(b) iztovarjanje morskih proizvodov s plovil, registriranih v državi članici poročevalki, v pristaniščih države nečlanice, ali nakup morskih proizvodov, ki ga opravijo plovila, registrirana v državi nečlanici, od plovil, registriranih v državi članici, s tem da se ti posli obravnavajo kot izvoz.

3. Mesečna poročila o poslih, omenjenih v odstavku 2, ki jih države članice posredujejo Komisiji, vključujejo naslednje podatke:

(a) šifro, ki ustreza podštevilki v Kombinirani nomenklaturi;

(b) šifro države partnerice, in sicer: — pri uvozu, države nečlanice, v kateri je registrirano plovilo, ki je zajelo morski proizvod, — pri izvozu, države nečlanice, v kateri se iztovori morski proizvod ali v kateri je registrirano plovilo, ki je kupilo morski proizvod;

(c) statistični postopek;

(d) količino v neto masi;

(e) statistično vrednost.

4. Nacionalni organi imajo dostop do virov podatkov poleg tistih, ki so navedeni v členu 7 Uredbe (ES) št. 1172/95, vključno z dostopom do informacij o deklaracijah plovil, registriranih v nacionalnih registrih, o morskih proizvodih, iztovorjenih v državah nečlanicah.

▼B







NASLOV III

KONČNE DOLOČBE

▼M2

Člen 32

1. Države članice pripravijo:

(a) zbirne podatke, opredeljene kot skupna vrednost blagovne menjave z državami nečlanicami, in razčlenitev po proizvodih v skladu s sektorji Standardne mednarodne trgovinske klasifikacije, revizija 3, za vsak tok blaga;

(b) podrobne podatke iz člena 10(1) osnovne uredbe.

2. Države članice brez zamude posredujejo podatke Komisiji kot sledi:

(a) v skladu z odstavkom 1(a), najpozneje 40 dni po koncu referenčnega obdobja;

(b) v skladu z odstavkom 1(b), najpozneje 42 dni po koncu referenčnega obdobja.

▼B

Člen 33

1. Če je treba na nosilcu podatkov vsebovane podatke popraviti, se popravki vnesejo za obdobje, na katerega se nanašajo.

2. Države članice posredujejo popravljene mesečne podatke vsaj vsake tri mesece, skupaj z datoteko, ki vsebuje kumulativne in popravljene letne podatke.

Člen 34

Države članice zadržijo nosilec statističnih podatkov, naveden v členih 7 in 23 Osnovne uredbe, ali vsaj na njem vsebovane podatke najmanj dve leti po koncu leta, na katero se nosilec nanaša.

Člen 35

Države članice pošljejo Komisiji svoja nacionalna navodila in vse naknadne spremembe.

Člen 36

Uredba (ES) št. 840/96 ( 6 ) je razveljavljena s 1. januarjem 2001.

Sklicevanje na razveljavljeno uredbo se šteje kot sklicevanje na to uredbo.

Člen 37

Ta uredba začne veljati dvajseti dan po objavi v Uradnem listu Evropskih skupnosti.

Velja od 1. januarja 2001.

Ta uredba je v celoti zavezujoča in se neposredno uporablja v vseh državah članicah.

▼M3









PRILOGA I

Seznam blaga iz člena 2, izločenega iz statističnih podatkov o blagovni menjavi z državami nečlanicami, ki se pošiljajo Komisiji (Eurostat)

Za naslednje blago se podatki ne pripravijo:

(a) plačilna sredstva, ki so zakonita plačilna sredstva, in vrednostni papirji;

(b) monetarno zlato;

(c) izredna pomoč za območja elementarnih nesreč;

(d) zaradi namenske uporabe diplomatske ali podobne narave: 1. blago, ki ga uporabljajo diplomati ali konzuli ali osebe s podobno imuniteto; 2. darila voditelju države ali članom vlade ali parlamenta; 3. izdelki, ki so v obtoku v okviru administrativne vzajemne pomoči;

(e) pod pogojem, da niso predmet tržnega poslovanja: 1. odlikovanja, častna priznanja in nagrade, spominske značke in medalje; 2. potovalna oprema, zaloge živil in drugi izdelki, vključno s športno opremo, namenjeni za osebno rabo ali porabo, ki spremljajo potnika, potujejo pred njim ali za njim; 3. poročna oprema, predmeti, ki so udeleženi pri selitvah, ali dediščine; 4. krste, pogrebne žare, okrasni pogrebni izdelki ter izdelki za vzdrževanje grobov in nagrobnih spomenikov; 5. tiskan reklamni material, navodila za uporabo, ceniki in drugi reklamni izdelki; 6. blago, ki je postalo neuporabno ali ki se ga ne more uporabiti v industrijske namene; 7. balast; 8. poštne znamke; 9. farmacevtski izdelki, ki se uporabljajo pri mednarodnih športnih dogodkih;

(f) proizvodi, ki se uporabljajo kot del izjemnih splošnih ukrepov za varovanje oseb ali okolja;

(g) blago, ki je predmet nekomercialne menjave med osebami iz obmejnih pasov, ki jih določijo države članice (obmejni promet); proizvodi, ki jih kmetijski pridelovalci pridobijo na posestih, ki se nahajajo zunaj, vendar v bližini statističnega ozemlja, kjer imajo svojo glavno dejavnost;

(h) pod pogojem, da je menjava začasna, blago, uvoženo in izvoženo za popravilo prevoznih sredstev, zabojniki in z njimi povezana prevozna oprema, ki pa niso predloženi v postopke predelave, ter deli, ki se zamenjajo med popravili;

(i) blago, izvoženo za nacionalne oborožene sile, nameščene zunaj statističnega ozemlja, uvoženo blago, ki so ga nacionalne oborožene sile poslale s statističnega ozemlja, in tudi blago, ki so ga na statističnem ozemlju države članice pridobile ali odložile tam nameščene tuje oborožene sile;

(j) blago, ki se uporablja kot nosilec informacij, kot so diskete, računalniški trakovi, filmi, načrti, avdio- in videotrakovi, CD-ROM-i, ki se tržijo, da bi zagotavljali informacije, če so razviti po naročilu za individualno stranko ali če niso predmet tržnega poslovanja, pa tudi blago, ki dopolnjuje predhodno pošiljko, npr. njena posodobitev, in za katero se prejemniku ne izda faktura;

(k) sredstva za izstrelitev satelitov: — pri izvozu in uvozu do izstrelitve v vesolje, — ob izstrelitvi v vesolje;

(l) blago, namenjeno popravilu in po njem ter vgrajeni sestavni deli. Popravilo pomeni obnovo blaga v smislu njegove prvotne funkcije ali stanja. Cilj tega postopka je preprosto ohranjati brezhibno delovanje blaga; to lahko zahteva določene postopke prenove ali izboljšave, vendar ne spreminja narave blaga;

(m) blago za začasno uporabo in po njej, če so izpolnjeni naslednji pogoji: 1. načrtovana ali izvedena ni nobena predelava; 2. pričakovano trajanje začasne uporabe ne presega 24 mesecev.









PRILOGA II







Seznam poslov iz člena 13(2) A B 1. Posli, ki vključujejo dejanski ali nameravani prenos lastništva proti nadomestilu (finančnemu ali drugačnemu) (razen poslov, ki so navedeni pod šiframi 2, 7, 8) () () () 1. Dokončen nakup/prodaja () 2. Dobava za prodajo po ogledu ali po poskušnji, dobava na konsignacijo ali s posredovanjem komisionarja 3. Neposredna menjava blaga (nadomestilo v naravi) 4. Zasebni nakupi potnikov 5. Finančni lizing (po obrokih) () 2. Vračilo blaga, predhodno evidentiranega pod šifro 1 (); brezplačna zamenjava blaga () 1. Vračilo blaga 2. Zamenjava oz. nadomestilo za vrnjeno blago 3. Zamenjava oz. nadomestilo (npr. pod garancijo) za nevrnjeno blago 3. Posli (ne začasni), ki vključujejo prenos lastništva, a brez nadomestila (finančnega ali drugačnega) 1. Blago, dobavljeno na podlagi programov pomoči, ki jih delno ali v celoti vodi ali financira Evropska skupnost 2. Druge dobave vladnih pomoči 3. Druge dobave pomoči (posamezniki, nevladne organizacije) 4. Drugo 4. Posli z namenom oplemenitenja po pogodbi () (razen tistih, ki so evidentirani pod 7) () 5. Posli po opravljenem oplemenitenju po pogodbi () (razen tistih, ki so evidentirani pod 7) () 6. Posebni posli, šifrirani za nacionalne namene () () 7. Posli v okviru skupnih obrambnih projektov ali drugih skupnih medvladnih proizvodnih programov (npr. Airbus) () 8. Dobava gradbenega materiala in opreme za dela v okviru splošne pogodbe o gradnji ali projektiranju () () 9. Drugi posli () (1) Ta šifra zajema večino izvoznih in uvoznih poslov, tj. poslov, pri katerih: — se lastništvo prenese z rezidenta na nerezidenta, in — plačilo ali nadomestilo v naravi je ali pa bo izvršeno. (2) Vključno z rezervnimi deli in drugimi nadomestnimi dobavami, izvršenimi za plačilo. (3) Vključno s finančnim lizingom: obroki se obračunajo tako, da pokrijejo vso ali skoraj vso vrednost blaga. Tveganje in koristi lastništva se prenesejo na lizingojemalca. Z iztekom pogodbe postane lizingojemalec zakoniti lastnik blaga. (4) Vračilo in nadomestne odpreme blaga, ki so bile prvotno evidentirane pod šiframi 3 do 9 v stolpcu A, je treba registrirati po pripadajočih ustreznih šifrah. (5) Oplemenitenje obsega posle (spreminjanje, izdelava, sestavljanje, izboljšava, prenova …) s ciljem proizvodnje novega ali resnično izboljšanega izdelka. Pri tem ni nujno potrebna sprememba uvrstitve izdelka. Dejavnosti oplemenitenja za lasten račun predelovalca niso zajeti s to šifro in se evidentirajo pod šifro 1 v stolpcu A. (6) Posli, evidentirani pod to šifro, so na primer lahko: posli, ki ne zajemajo prenosa lastništva, npr. popravilo, najem, posoja, operativni lizing in druga začasna uporaba, razen oplemenitenja po pogodbi (dostava ali vračilo). Posli, evidentirani pod to šifro, se ne posredujejo Komisiji. (7) Posli, evidentirani pod šifro 8 v stolpcu A, vključujejo blago, za katero niso izdane ločene fakture, ampak je narejena ena faktura, ki zajema skupno vrednost del. Kjer ni tako, je treba posle evidentirati pod šifro 1. (8) Šifre za nacionalne namene se lahko zbirajo v stolpcu B, če se Komisiji posredujejo samo šifre iz stolpca A.

▼B









PRILOGA III







Seznam dobavnih pogojev iz člena 14(2) Prvo podpolje Vsebina Drugo podpolje Incoterms oznaka Incoterms ICC/ECE Ženeva Kraj, ki se navede EXW franko tovarna lokacija tovarne FCA franko prevoznik … dogovorjeni kraj FAS franko ob ladijski bok dogovorjeno odpremno pristanišče FOB franko na ladijski krov dogovorjeno odpremno pristanišče CFR stroški in prevoznina dogovorjeno odpremno pristanišče CIF stroški, zavarovanje in prevoznina dogovorjeno odpremno pristanišče CPT prevoz plačan do dogovorjeni namembni kraj CIP prevoz in zavarovanje plačano do dogovorjeni namembni kraj DAF dobavljeno na meji dogovorjen kraj dobave na meji DES dobavljeno na ladji dogovorjeno odpremno pristanišče DEQ dobavljeno na obali po opravljenem carinjenju dogovorjeno odpremno pristanišče DDU dobavljeno neocarinjeno dogovorjeni namembni kraj v uvozni državi DDP dobavljeno ocarinjeno dogovorjeni kraj dobave v uvozni državi XXX dobavni pogoji, ki se razlikujejo od zgoraj navedenih natančen opis pogojev, navedenih v pogodbi (1) Tretje podpolje